טרגדיה בכפר חב"ד: בתאונת רכבת קשה נהרגה הנערה נעמי מעודה ע"ה מנתניה, בת 19, תלמידת מכללת "בית רבקה" בכפר חב"ד ב'. נעמי ע"ה היא בתו של יבלחט"א ר' יאיר מעודה מהנהלת מוסדות חב"ד בעיר. נעמי ע"ה, תלמידה מצטיינת במכללה, התייתמה לפני 9 שנים מאימה, הגב' רויטל אפרת מעודה ע"ה, שנפטרה והיא בת 35, לאחר מאבק ממושך במחלה קשה, כשהיא מותירה אחריה שישה ילדים.
בעקבות התאונה, תנועת הרכבות הופסקה בשני הכיוונים למספר שעות. צוותי חירום של רכבת ישראל, משטרה, מד"א וזק"א הוזעקו למקום ופתחו בחקירה. דבר האסון הכבד התפשט במהרה בכל ריכוזי חב"ד בארץ ובעולם, והותיר את כל חברותיה ובני משפחתה המומות וכואבות.
יצויין, כי בשנת תשס"ג, נהרגו בתאונת דרכים קטלנית ליד הכניסה לעיר אלעד שלושה מבני המשפחה: סבה של הנערה, דודתה, ואחותה בת ה-6. אביה, יבלחט"א ר' יאיר מעודה, הוא משלוחי חב"ד בנתניה. הוא מוכר בעיר מפעילותו כמו גם מפעילות החסד שלו כמתנדב ותיק ב'איחוד הצלה'.
הלוייתה תצא בשעה 14:00 מבית העלמין בראש העין.